Η έντονη ροή αίματος κατά την εμμηνορρυσία, δεν αποτελεί απαραίτητα ένδειξη κάποιας παθογένειας για μια γυναίκα, παρ' όλα αυτά, η μεγάλη απώλεια αίματος, που αυτή προκαλεί, μπορεί να έχει ως αποτέλεσμα τη μείωση των αποθεμάτων σιδήρου στον οργανισμό, οδηγώντας σε αναιμία. Τα πρώτα συμπτώματα της ήπιας αναιμίας είναι κούραση και αδυναμία, ενώ μια πιο σοβαρή αναιμία μπορεί να εμφανίσει:
Πονοκέφαλο
Ζαλάδα
Βράχυνση της αναπνοής
Αύξηση του καρδιακού ρυθμού (ταχυκαρδία)
Επιπλέον, η πολύ έντονη ροή αίματος μπορεί να προκαλέσει πόνο και κράμπες (δυσμηνόρροια), τα οποία απαιτούν φαρμακευτική αγωγή.